# 

На основу члана 52. Пословника Народне скупштине Републике Српске („Службени гласник Републике Српске“, број 66/20) Одбор за ревизију је на својој Осмој сједници, одржаној 28. октобра 2024. године, усвојио

**З А П И С Н И К**

**са Шесте сједнице Одбора, одржане 13. марта 2024. године**

Мирјана Орашанин, предсједник Одбора, затражила је у 19.20 часова да се закаже сједница Одбора у 19.45 часова. Сједница је заказана у складу са чланом 41. став 2. Пословника Народне скупштине Републике Српске („Службени гласник Републике Српске“, број 66/20) и почела је у 19.50 часова.

Сједници одбора су присуствовали: Мирјана Орашанин, предсједник Одбора, Предраг Нешић, Небојша Вукановић, Страхиња Башевић, Биљана Петковић и Саша Грбић, чланови.

Сједници нису присуствовали: Зоран Кокановић, Срђан Мазалица и Драган Галић, чланови Одбора.

Предсједник Одбора Мирјана Орашанин образложила је хитно сазивање сједнице Одбора како би били донесени закључци у вези са негативним ревизорским извјештајима који су разматрани на Осмој редовној сједници Народне скупштине.

Потом је предложила је закључак да Народна скупштина затражи од ревидираних субјеката, чији се извјештаји разматрају на Осмој редовној сједници Народне скупштине, да доставе извјештај о проведеним препорукама, а то су: Лутрија Републике Српске а. д. Бања Лука, ЈПШ „Шуме Републике Српске“ а. д. Соколац, Болница Требиње, Универзитетска болница Фоча, Болница Градишка, Дом здравља „Васо Пелагић“ Чајниче и Дом здравља Сребреница.

Страхиња Башевић предложио је закључак који се односи на исте субјекте, да Одбор за ревизију тражи да се доставе извјештаји о проведеним препорукама, сматрајући да нема потребе да такав закључак усваја Народна скупштина.

Након дискусије чланови Одбора су једногласно усвојили Закључак да се Одбору за ревизију у року од 90 дана доставе извјештаји о проведеним препорукама из извјештаја Главне службе за ревизију јавног сектора Републике Српске.

Закључци су, у форми акта, упућени појединачно ревидираним субјектима: Лутрији Републике Српске а. д. Бања Лука, ЈПШ „Шуме Републике Српске“ а. д. Соколац, Болници Требиње, Универзитетској болници Фоча, Болници Градишка, Дому здравља „Васо Пелагић“ Чајниче и Дому здравља Сребреница.

Сједница Одбора је завршена у 20.15 часова.

|  |  |  |
| --- | --- | --- |
|  |  | **ПРЕДСЈЕДНИК ОДБОРА** |
|  |  | **Мирјана Орашанин** |